# Isaac ben Sid

Isaac ben Sid o Ishaq ben Sayyid, també conegut com a Rabí Çag o Rabí Çag aben Cayut, va ser un científic i traductor jueu del segle xiii a la cort d'Alfons X el Savi, que va traduir obres científiques àrabs i hebrees al castellà.

## Vida

Res es coneix de la seva vida, fins al punt que alguns autors l'han identificat amb Don Çag de la Maleha, tresorer i prestador del Rei Savi. En diverses ocasions el rei Alfons el cita anomenant-lo “nuestro sabio”.
Per les dates de les seves obres sabem que va ser actiu entre 1263 i 1277. També sabem que va fer observacions astronòmiques els anys 1263, 1264, 1265 i 1266.

## Obra
### Original

* Les Taules alfonsines, fetes durant nou anys 1263-1272 en col·laboració amb Yehudà ben Moshe. D'aquestes taules només se’n conserven els cànons però no pas les taules pròpiament dites que només coneixem per versions llatines posteriors; curiosament els cànons (en castellà) no serveixen per a interpretar les taules (en llatí).

### Traduccions

Més que de traduccions, es tracta de compilacions que formen part dels Libros del saber de astronomía. No tots els llibres que componen aquesta compilació són d'Isaac ben Sid; se li pot atribuir, amb seguretat, el llibre titulat Quadrante con que rectifican i, probablement, els quatre primers capítols del Libro de la Alcora. Això no obstant, els llibres més significatius atribuïts a Isaac ben Sid són els llibres d'ús i construcció d'instruments astronòmics i de rellotges, que no estan datats:
* Libro de las Armellas
* Libro del astrolabio redondo
* Libro del ataçir
* Libro de la lámina universal
* Relogio de la piedra de la sombra
* Relogio dell agua
* Relogio dell argent vivo
* Palacio de las horas
* Libro del quadrante sennero

## Referències

* ↑ Niclós, pàgina 146.
* ↑ Romano, La ciencia hispanojudía, pàgina 135.
* ↑ Romano, La ciencia hispanojudía, pàgina 136.
* ↑ Alguns autors opinen que va ser Isaac ben Sid qui va liderar el projecte, Pecker, pàgina 150.
* ↑ Romano,De historia judia, pàgina 452.
* ↑ Romano, La ciencia hispanojudía, pàgina 158.

## Bibliografia

* Fernández Pérez, Iván. Aproximación histórica al desarrollo de la astronomía en España. Tesi doctoral, Universidad de Santiago de Compostela, 2009.
* Glick, Thomas et al. (eds.). Medieval Science, Technology, and Medicine: An Encyclopedia. Rouledge. New York, 2005. ISBN 9780415969307. (anglès)
* Hasse, Dag Nikolaus. The social conditions of the Arabic-(Hebrew-) Latin Translation Movements in Medieval Spain and in the Renaissance. A: Speer, Andreas i Wegener, Lydia (eds.) Wissen über Grenzen: Arabisches Wissen und lateinisches Mittelalter. Walter de Gruyter, 2006. ISBN 9783110194319. Pàgines 68-86. (anglès)
* Niclós, J. Vicente. Tres culturas, tres religiones. Editorial San Esteban. Salamanca, 2001. ISBN 84-8260-074-5. (castellà)
* Pecker, Jean Claude. Understanding the Heavens: Thirty Centuries of Astronomical Ideas from Ancient Thinking to Modern Cosmology. Springer Verlag. Berlin, 2001. ISBN 9783540631989. (anglès)
* Romano, David. La ciencia hispanojudía. Editorial Mapfre. Madrid, 1992. ISBN 84-7100-258-2. (castellà)
* Romano, David. De Historia Judía Hispànica. Homenatge al Professor David Romano Ventura. Universitat de Barcelona, 1991. ISBN 84-7875-453-9. (castellà)
* Vernet, Joan Parés, Ramon (dirs.). La Ciència en la Història dels Països Catalans. Volum I. Institut d'Estudis Catalans. Barcelona, 2004. ISBN 84-7283-761-0.

## Enllaços externs

* Alvar, Carlos. Textos científicos traducidos al castellano durante la Edad Media. Cervantes Virtual. Consultat el novembre de 2012. (castellà)
* «Isaac ben Sid». Gran Enciclopèdia Catalana. Barcelona: Grup Enciclopèdia Catalana.